CELEX: 62020TN0744
Language: fi
Date: 2020-12-21 00:00:00
Title: Asia T-744/20: Kanne 21.12.2020 – Airoldi Metalli v. komissio

15.2.2021   
            
            
               FI
            
            
               Euroopan unionin virallinen lehti
            
            
               C 53/53
            
         
      Kanne 21.12.2020 – Airoldi Metalli v. komissio
      (Asia T-744/20)
      (2021/C 53/69)
      Oikeudenkäyntikieli: englanti
      
         Asianosaiset
      
      
         Kantaja: Airoldi Metalli SpA (Molteno, Italia) (edustajat: asianajajat M. Campa, D. Rovetta, G. Pandey ja V. Villante)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan väliaikaisen polkumyyntitullin käyttöönotosta Kiinan kansantasavallasta peräisin olevien pursotettujen alumiiniprofiilien tuonnissa 12.10.2020 annetun komission täytäntöönpanoasetuksen (EU) 2020/1428 (1)
                  
               
            
                  —
               
               
                  määräämään asian selvittämistoimia
               
            
                  —
               
               
                  velvoittamaan komission vastaamaan omista oikeudenkäyntikuluista ja korvaamaan kantajan oikeudenkäyntikulut tässä oikeudenkäynnissä.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1.
               
               
                  Ensimmäisen kanneperusteen mukaan perusasetuksen 1 artiklan 2 kohtaa on rikottu, koska vastaaja määritti virheellisesti tarkasteltavana olevan tuotteen tukeutumalla tuotteen tuotantomenetelmään ja tukeutumalla virheelliseen viittaukseen Euroopan unionin yhdistetyn nimikkeistön tariffiluokittelukoodeihin. Vastaaja teki myös oikeudellisen virheen katsoessaan, että ”alumiinista valmistetut” tuotteet luokiteltiin automaattisesti tarkasteltavana oleviksi tuotteiksi.
               
            
                  2.
               
               
                  Toisen kanneperusteen mukaan perusasetuksen 1 artiklan 2 kohtaa ja 3 artiklan 2 kohtaa on rikottu ja asiassa on myös tehty ilmeinen arviointivirhe, joka koskee tarkasteltavana olevan tuotteen määritelmää ja asianomaisesta maasta tulevan tuonnin arviointia vahinkoanalyysiä varten.
               
            
                  3.
               
               
                  Kolmannen kanneperusteen mukaan perusasetuksen 2 artiklan 6 kohdan a alakohtaa on rikottu, sillä komissio teki virheellisen valinnan ”asianmukaisen edustavan” maan osalta.
               
            
                  4.
               
               
                  Neljännen kanneperusteen mukaan perusasetuksen 19 artiklan a alakohtaa ja Euroopan unionin perusoikeuskirjan 41 artiklaa on rikottu, kantajan puolustautumisoikeuksia on loukattu sekä suhteellisuusperiaatetta ja prosessuaalisen yhdenvertaisuuden periaatetta on loukattu. Kantaja väittää, ettei se saanut asianmukaista ennakkoilmoitusta ja että perusasetuksen mukainen ennakkoilmoitusjärjestelmä on maahantuojien osalta sääntöjenvastainen.
               
            
                  5.
               
               
                  Viidennen kanneperusteen mukaan perusasetuksen 2 artiklan 6 kohdan a alakohtaa on rikottu sen raportin oikeudellisen aseman osalta, jossa komissio vahvistaa huomattavia markkinoiden vääristymiä tietyssä maassa tai kyseisen maan tietyllä sektorilla. Kantaja väittää sen perusoikeuksia rikotun, koska se ei voinut saada edellä mainittua raporttia italiaksi.
               
            
         (1)  EUVL 2020, L 336, s. 8.